# DIRECŢIA GENERALĂ SECRETARIAT UNIVERSITATE

**HOTĂRÂREA NR. 3**

**A CONSILIULUI DE ADMINISTRAŢIE DIN DATA DE 25.01.2022**

În temeiul Legii nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit în data de 25.01.2022, în baza Legii 55/2020 privind unele măsuri pentru prevenirea și combaterea efectelor pandemiei de COVID-19 și a actelor normative ulterioare, hotărăşte:

**Art. 1.** Se aprobă propunerile de numire a directorilor pentru proiectele FDI.

**Art. 2.** Se aprobă solicitarea venită din partea cadrelor didactice din cele patru Discipline de Urologie ale UMFCD, de tipărire a 500 de exemplare a unui curs de pregătire în rezidențiat „Urologie Clinică pentru Pregătirea în Rezidențiat”.

**Art. 3.** Se aprobă solicitarea de prelungire medicală a școlarității pentru o studentă (buget) de la Facultatea de Medicină.

**Art. 4.** Se aprobă solicitările de întrerupere temporară a studiilor unei studente (anul I) de la Facultatea de Medicină, unei studente (anul II) de la Facultatea de Farmacie și unui student (anul I) de la FMAM.

**Art. 5.** Se aprobă solicitările de retragere definitivă de la studii  pentru două studente (anul I) de la Facultatea de Medicină, unei studente (anul I) de la FMAM, unei studente masterand (anul I) la programul de master „Nutriție și siguranță alimentară” de la Facultatea de Farmacie.

**Art. 6.** Se aprobă solicitările de întrerupere temporară pentru 5 studenți la Facultatea de Medicină – modulul de limba engleză.

**Art. 7.** Se aprobă propunerea de anulare a deciziilor de retragere de la studii pentru 2 studenți la Facultatea de Medicină – modulul de limba engleză.

**Art. 8.** Se aprobă modificarea denumirii “Studenți străini” în “Studenți Internaționali”.

**Art. 9.** Se aprobă Nota justificativă privind înființarea posturilor în afara organigramei UMFCD in cadrul Proiectului POCU 918/4/8/149892.

**Art. 10.** Se aprobă Nota justificativă privind scoaterea la concurs a unor posturi în afara organigramei UMFCD in cadrul Proiectului POCU 918/4/8/149892.

**Art. 11.** Se aprobă solicitarea de participare la cursul EMC cod 97 - Curs de Știința Animalelor de Laborator, a personalului UMF “Carol Davila” implicat în îngrijirea animalelor de laborator (tehnicieni, laboranți) și de scutirea acestora de la plata taxei de participare și scutirea de la plata taxei de participare pentru doctoranzii UMF care utilizează animale de laborator pentru realizarea studiilor doctorale.

**Art. 12.** Se aprobă deplasarea din fonduri personale a unui cadru didactic.

**Art. 13.** Se aprobă semnarea unui Protocol de colaborare între Universitatea de Medicină și Farmacie “Carol Davila” din București, Institutul Național de Sănătate Publică, Colegiul Medicilor Stomatologi București și Asociația Liga Studenților la Medicină Dentară București.

**Art. 14.** Se aprobă semnarea unui Protocol între Colegiul Medicilor Stomatologi din București și Universitatea de Medicină și Farmacie “Carol Davila” în vederea organizării Congresului Medicilor Stomatologi București.

**Art. 15.** Se aprobă solicitarea de plată și prelungire a abonamentului pentru platforma Up-To-Date.

**Art. 16.** Se aprobă solicitarea de retragere definitivă de la studiile universitare de doctorat pentru 3 studenți doctoranzi.

**Art. 17.** Se aprobă cererile de includere în cadrul Școlii Doctorale, în calitate de conducători de doctorat ca urmare a susținerii tezei de abilitare și a aprobării prin Ordin al Ministrului Educației pentru 2 persoane abilitate.

**Art. 18.** Se aprobă Metodologia și calendarul privind admiterea la studii universitare de doctorat în anul universitar 2022 - 2023:

- Secțiunea a 2-a CANDIDAȚII STRĂINI DIN TĂRILE TERȚE UNIUNII EUROPENE ;

- Secţiunea a 3-a - ROMÂNII DE PRETUTINDENI

**Art. 19.** Se aprobă anularea taxei pentru emiterea permisului de bibliotecă pentru studenți și studenți doctoranzi.

**Art. 20.** Se aprobă stabilirea unei sesiuni suplimentare de examen pentru studenții diagnosticați cu COVID-19, în funcție de decizia Decanilor Facultăților din cadrul UMFCD.

**Art. 21.** Se aprobă solicitarea de inițiere a procedurilor legale privind demolarea corpurilor de clădire C2, C3, C6, C7, C8, C9, C10, C13, C14, C15, C20, C21, C22, C23, C24, C25, C28, C30, C31, C32, C34, C35, C36, C37, C38, C39, C40, C41 din incinta Facultății de Medicină, în vederea construirii corpurilor de clădire CP1 și CP2 din cadrul noului Centru de Cercetare.

**Art. 22.** Se aprobă solicitarea S.C. Luxuria Aedificium S.R.L de prelungire a termenului de execuție cu 60 de zile până la data de 31.03.2022, a contractului nr. 20880/20.08.2021 pentru “Lucrările de reabilitare Cămin Studențesc U6”

**Art. 23.** Se aprobă propunereaca specialitatea Cardiologie să fie specialitate pilot, în vederea organizării unui curs de pregătire național, în colaborare cu G6, precum și a organizării unui examen de specialitate la nivel național.

**Art. 24.** Se aprobă propunerea de elaborare a unui buletin informativ lunar al Senatului UMFCD.

**Art. 25.** Se aprobă prelungirea anuală a acordului de parteneriat cu Societatea Română de Cardiologie.

**R E C T O R,**

Prof. Univ. Dr. Viorel Jinga

**Secretar Șef Universitate,**

 Daniela Grecu **Avizat Serviciul Juridic și Contencios,**

 Consilier Juridic Raluca Gavrilă